ANC verwag afname in ondersteuning, sê Cronin | Maroela Media
Cronin het buite die Pinelands-stadsaal, waar hy sy stem uitgebring het, gesê hierdie munisipale verkiesing is belangriker as vorige jare, "en ek dink almal besef dit".
"Ek dink dit is duidelik dat die ANC 'n reeks uitdagings beleef wat te doen het met sy 22 jaar as regerende party, en die DA het dit hier in Kaapstad ontdek," het hy gesê. Hy het bygevoeg die groot stryd gaan wees om die metro's, "veral die metro's in Gauteng en Nelson Mandelabaai".
Cronin het gesê die party verwag 'n afname in ondersteuning, maar hy is vol vertroue dat die ANC "bietjie beter sal vaar as wat voorspel word".
Patricia de Lille, burgemeester van Kaapstad, het ook by dié stempunt gestem. Ongeveer 2 500 persone is by die stempunt geregistreer.
Die man is n kommunis maar hy bly in die ryk buurt Pinelands. Dis maar n swak manier van veg vir die regte van die onderdrukte en uitgebuite arm werkersklas
Selfondersoek na wat soos in bedrog pleeg ja
'Selfondersoek' seg julle? Julle het seker al die ondersoeke klaar gedoen, om wat oorbly in die staatskas finaal te plunder VOOR die massas julle gaan bykom. Dan gaan julle sien hoe demokrasie werk- die Afrika soort.
Dit bied die geleentheid tot selfondersoek se jy! Die geleentheid was nog altyd daar , maar die gewilligheid het ontbreek.